**PRILOG IV - Kriteriji odabira za M2 „Ulaganja u razvoj i održivost poljoprivrede područja“**

|  |  |
| --- | --- |
| **KRITERIJI ODABIRA M2** | **Bodovi** |
| **1** | **Aktivnosti iz poslovnog plana doprinose većem broju ciljeva LRS-a** (integrirane aktivnosti/LEADER načelo)**[[1]](#footnote-1)** | **max. 10** |
|  | ulaganje doprinosi ostvarivanju 2 cilja LRS-a | 5 |
|  | ulaganje doprinosi ostvarivanju sva 3 cilja LRS-a | 10 |
| **2** | **Aktivnosti iz poslovnog plana su povezane sa prioritetnim sektorima LAG-a (proizvodnja grožđa i/ili proizvodnja i/ili prerada u sektoru maslinarstva/voća i povrća/ovčarstva i kozarstva)[[2]](#footnote-2)** | **max. 30** |
|  | aktivnosti povezane s uzgojem koza i/ili bajama i/ili smokve i/ili preradom masline | 30 |
|  | aktivnosti povezane s uzgojem višnje maraske i/ili trešnje i/ili preradom voća | 20 |
|  | aktivnosti povezane sa ostalim prioritetnim sektorima | 15 |
| **3** | **Aktivnosti iz poslovnog plana su inovativne** (LEADER načelo)**[[3]](#footnote-3)** | **10** |
| **4** | **Aktivnosti provodi mladi poljoprivrednik ili osoba ženskog spola[[4]](#footnote-4)** | **10** |
| **5** | **Aktivnosti iz poslovnog plana doprinose očuvanju postojećih ili stvaranju novih radnih mjesta**  | **max. 15** |
|  | stvaranje novog radnog mjesta  | 15 |
|  | očuvanje postojećih radnih mjesta | 5 |
| **6** | **Aktivnosti iz poslovnog plana se odnose na ekološku poljoprivredu i/ili sustave kvalitete za poljoprivredne i prehrambene proizvode**[[5]](#footnote-5) | **10** |
| **7** | **Aktivnosti iz poslovnog plana doprinose očuvanju okoliša i prirode[[6]](#footnote-6)** | **10** |
| **MAKSIMALNI BROJ BODOVA** | **95** |
| **PRAG PROLAZNOSTI[[7]](#footnote-7)** | **25** |

1. Korisnik dostavlja obrazloženje, ocjenjivači prosuđuju (*C1: Održivi razvoj strateških gospodarskih grana LAG područja, C2:* *Očuvanje identiteta područja - zaštita, promicanje i razvoj prirodne, tradicijske i kulturne baštine, C3: Poboljšanje kvalitete života i stvaranje radnih mjesta).* Doprinos Cilju 3: Poboljšanje kvalitete života i stvaranje radnih mjesta, može se dokazati isključivo stvaranjem minimalno jednog radnog mjesta (zapošljavanjem osobe u PG-u ili početak plaćanja doprinosa po osnovi poljoprivrede nositelja ili člana OPG-a). [↑](#footnote-ref-1)
2. Ukoliko je ulaganje povezano s više kategorija bodovanja, dodjeljuju se bodovi povoljniji za korisnika. [↑](#footnote-ref-2)
3. Korisnik dostavlja obrazloženje, ocjenjivači prosuđuju. Inovativnost podrazumijeva uvođenje novih ili unaprjeđenje postojećih tehnologija i tehnika u odnosu na korisnika, ali i ukupno područje lokalne akcijske grupe.

Novi proizvod je svaki proizvod koji je nastao kao rezultat ulaganja na način da stvara novu dodanu vrijednost.

Uvođenje novog/unaprijeđenog tehničko - tehnološkog procesa predstavljaju aktivnosti kojima se postojeći tehnološki proces automatizira, informatizira (čime se isključuje kupnja osobnih računala i printera za redovito poslovanje te računalnih programa namijenjenih svakodnevnom uredskom poslovanju) ili unaprjeđuje na način da utječe na povećanu produktivnost, smanjenje utroška energije, očuvanje okoliša, ukupan prinos ili prirast i sl.

Kupnja mehanizacije ne može se smatrati unaprjeđenjem tehničko - tehnološkog procesa. [↑](#footnote-ref-3)
4. Nositelj poljoprivrednog gospodarstva mora biti mladi poljoprivrednik ili osoba ženskog spola. Mladi poljoprivrednik je osoba koja u trenutku podnošenja prijave projekta nema više od 40 godina (dan prije navršavanja 41 godine starosti). Za osobe ženskog spola bodovi se dodjeljuju bez obzira na godine. [↑](#footnote-ref-4)
5. Aktivnosti se provode na gospodarstvu koje je upisano u Upisnik subjekata u ekološkoj proizvodnji i/ili je rezultat proizvodnog procesa proizvod koji je u sustavu sheme kvalitete sukladno Zakonu o zaštićenim oznakama izvornosti, zaštićenim oznakama zemljopisnog podrijetla i zajamčeno tradicionalnim specijalitetima poljoprivrednih i prehrambenih proizvoda (NN 80/13; 14/14; 30/15) ili koji ima znak ekološke proizvodnje sukladno Zakonu o poljoprivredi ( NN 118/18,42/20,127/20,52/21) [↑](#footnote-ref-5)
6. Korisnik dostavlja obrazloženje, ocjenjivači prosuđuju i to neovisno u kojoj mjeri aktivnosti iz poslovnog plana doprinose nečemu od navedenog: obnovi, očuvanju i povećanju bioraznolikosti; očuvanju krajobraza; boljem upravljanju vodama, uključujući upravljanje gnojivima i pesticidima; sprečavanju erozije tla i boljem upravljanju tlom; olakšavanju opskrbe i korištenja OIE; povećanju učinkovitosti u korištenju energije ili vode u poljoprivredi; smanjenju emisije stakleničkih plinova i amonijaka iz poljoprivrede; poticanju pohrane i sekvestracije ugljika u poljoprivredi.

Bodovi će se dodijeliti ukoliko se aktivnosti odnose na obnovljive izvore energije, građenje objekta minimalno B energetskog razreda te kupnju novih strojeva i /ili opreme, bez obzira na njihov financijski udio u ukupnom iznosu projekta. [↑](#footnote-ref-6)
7. Financirati će se samo oni projekti koji ostvaruju minimalan broj bodova. [↑](#footnote-ref-7)